CELEX: 52007PC0821
Language: lt
Date: 2007-12-19
Title: Pasiūlymas Tarybos sprendimas nustatantis poziciją, kuri turi būti priimta Europos bendrijos vardu Tarptautinės banginių medžioklės komisijos susitikimuose

Svarbus teisinis pranešimas

|

52007PC0821

Pasiūlymas Tarybos sprendimas nustatantis poziciją, kuri turi būti priimta Europos bendrijos vardu Tarptautinės banginių medžioklės komisijos susitikimuose  /* KOM/2007/0821 galutinis */  

	[pic] | EUROPOS BENDRIJŲ KOMISIJA |Briuselis, 19.12.2007KOM(2007) 821 galutinisPasiūlymasTARYBOS SPRENDIMASnustatantis poziciją, kuri turi būti priimta Europos bendrijos vardu Tarptautinės banginių medžioklės komisijos susitikimuose(pateiktas Komisijos)AIŠKINAMASIS MEMORANDUMAS1) EB sutarties 174 straipsnio 1 dalyje numatyta, kad vienas iš Bendrijos aplinkos politikos tikslų – remti tarptautinio lygio priemones, skirtas regioninėms arba pasaulinėms aplinkos problemoms spręsti. Šis tikslas apima rūšių, įskaitant banginius, išsaugojimą pasauliniu mastu. Europos Bendrija yra įsipareigojusi saugoti banginius bei kitus banginių būrio gyvūnus ir įdiegė aplinkos apsaugos teisės aktus, užtikrinančius aukšto lygio apsaugą šioje srityje.2) Visos banginių būrio gyvūnų rūšys išvardytos Buveinių direktyvos[1] IV priede. Tai reiškia, kad visos banginių rūšys griežtai saugomos nuo tyčinio trikdymo, gaudymo ar žudymo Bendrijos vandenyse. Pagal tą pačią direktyvą taip pat draudžiama laikyti, transportuoti, parduoti ar mainyti gamtoje sugautus šių rūšių egzempliorius. Šiuo teisės aktu neleidžiama visiškai ar iš dalies atnaujinti jokių banginių rūšių komercinės medžioklės Bendrijos vandenyse. Dėl migruojamojo banginių išteklių pobūdžio visišką Buveinių direktyvos įgyvendinimą galima užtikrinti tik įdiegus panašią tarptautinę reguliavimo sistemą.3) Tarybos reglamentu Nr. 338/97/EB dėl laukinės faunos ir floros rūšių apsaugos kontroliuojant jų prekybą[2], kuriuo EB įgyvendinamos Nykstančių laukinės faunos ir floros rūšių tarptautinės prekybos konvencijos (CITES) nuostatos, draudžiama banginių būrio gyvūnus įvežti į Bendriją visų pirma yra komerciniais tikslais.[3] Tokią aukšto lygio apsaugą dar sustiprina EB jūrų strategija[4] ir siūloma Jūrų direktyva[5], kuriomis siekiama užtikrinti banginių apsaugą EB siekiant bendro tikslo – geros aplinkosaugos būklės ES vandenynuose ir jūrose.4) Todėl svarbiausias su banginiais susijęs Bendrijos aplinkos politikos tikslas yra griežčiausia jų apsauga. Minėtais aplinkos apsaugos teisės aktais išsamiai suderinant taisykles užtikrinama aukščiausio lygio apsauga.5) Be to, pagal bendrąją žuvininkystės politiką (BŽP), biologinių jūrų išteklių apsauga priklauso išimtinei Bendrijos kompetencijai[6]. Taip pat banginių būrio gyvūnams taikomas EB sutarties I priedas ir jos 33–38 straipsniai[7]. Be to, Tarybos reglamente (EB) 2371/2002 dėl žuvų išteklių apsaugos ir tausojančio naudojimo pagal bendrąją žuvininkystės politiką[8] teigiama, kad BŽP apima gyvųjų vandens išteklių apsaugą, valdymą ir naudojimą. Tuo remdamasi Bendrija pasirašė žuvininkystės susitarimus, kurie iš dalies ar išimtinai taikomi jūrų žinduoliams[9]. Banginių būrio gyvūnams taip pat taikomi pagal BŽP priimti antrinės teisės aktai, kuriais siekiama įgyvendinti tarptautinius žuvininkystės susitarimų įsipareigojimus užtikrinant banginių apsaugą atviroje jūroje[10].6) EB banginių politika Bendrijos vandenyse nebus veiksminga, jeigu ji nebus remiama nuosekliais pasaulinio masto veiksmais. Įgyvendindama ES integruotą jūrų politiką Komisija sieks koordinuoti Europos interesus tarptautiniais klausimais.7) Tarptautinė banginių medžioklės komisija (TBMK) yra kompetentinga tarptautinė organizacija, atsakinga už banginių išteklių išsaugojimą ir valdymą pasauliniu mastu. Ji įkurta pagal 1946 m. pasirašytą Tarptautinę konvenciją dėl banginių medžioklės reguliavimo (toliau – Konvencija). Konvencijos tikslas yra užtikrinti veiksmingą banginių išteklių apsaugą ir valdymą siekiant tinkamos banginių medžioklės pramonės plėtros (Konvencijos preambulė). TBMK narėmis gali tapti tik tos šalys, kurių vyriausybės yra pasirašiusios Konvenciją. Norint priimti Konvencijos pakeitimą, leidžiantį EB tapti nare, visos TBMK narės turėtų ratifikuoti protokolą. 1992 m. Komisija priėmė pasiūlymą[11] dėl Bendrijos prisijungimo prie Konvencijos derybų, tačiau Taryba nesiėmė jokių tolesnių veiksmų. Nepaisant to, Komisijai yra suteiktas stebėtojos statusas.8) Komercinė banginių medžioklė buvo nutraukta 1986 m. laikantis moratoriumo, kuriam pritarė dauguma TBMK priklausiančių šalių. Pagrindinės komercinės banginių medžioklės sustabdymo priežastys buvo abejones keliantys įvairių banginių rūšių išteklių būklės mokslinių tyrimų rezultatai. Nuo tada pagrindinis reguliariai TBMK susitikimuose svarstomas klausimas – ar banginių ištekliai pakankamai atkurti, kad būtų galima panaikinti komercinės banginių medžioklės draudimą ir vėl leisti ją atnaujinti kartu užtikrinant reikiamą kontrolę.9) Dėl dvigubų TBMK įgaliojimų, įpareigojančių valdyti banginių medžioklę ir išsaugoti banginius, ilgainiui pagrindinės banginių medžioklei pritariančios ir jai nepritariančios šalys pasidalijo į dvi priešiškas stovyklas. Pagrindinės banginių medžioklei pritariančios šalys (pvz., Japonija, Islandija ir Norvegija) nuosekliai protestuoja prieš moratoriumą ir toliau medžioja banginius, jų teigimu, moksliniams ar kitiems išimtiniams tikslams.10) Bendrasis komercinės banginių medžioklės draudimas, dėl kurio susitarta TBMK, atitinka EB politiką, kaip apibrėžta minėtuose teisės aktuose. Svarbu, kad TBMK užtikrintų tolesnį moratoriumo galiojimą remdamasi naujausia turima moksline informacija. Tačiau beveik visuose TBMK susitikimuose nuo tada, kai įsigaliojo draudimas, Japonija siūlė keisti Konvencijos priedą, siekdama, kad banginių medžioklė būtų leidžiama tam tikromis sąlygomis ir de facto panaikinti draudimą tam tikriems ištekliams. Todėl 20 ES valstybių narių, priklausančių TBMK[12], kiekviename TBMK susitikime turi pareikšti savo poziciją dėl Bendrijos kompetencijai priklausančių pasiūlymų. Numatoma, kad tai pasikartos 2008 m. TBMK metiniame susitikime Santjage (Čilė) ir kituose susitikimuose.11) Laikantis EB sutarties 10 straipsnyje minimo lojalaus bendradarbiavimo principo ir vieningo atstovavimo Bendrijai tarptautiniu mastu principo, būtina, kad valstybės narės kitiems TBMK susitikimams pasirengtų Taryboje priimdamos bendrą poziciją. Tokią poziciją dėl Bendrijai suteiktam stebėtojos statusui būdingų apribojimų, turėtų išreikšti valstybės narės, veikdamos kartu ir laikydamosi Bendrijos interesų TBMK. Taip pat būtina, kad likusios 7 valstybės narės, kurios dar nėra TBMK narės, paspartintų savo prisijungimo prie Konvencijos procesą. Tik veikdamos drauge ir atstovaudamos vieningai Bendrijos pozicijai, ES valstybės narės galės užtikrinti tinkamos ir griežtos tarptautinės banginių apsaugos reguliavimo sistemos sukūrimą ir vykdymą.12) Tuo tikslu Komisija pateikia Tarybai sprendimo pasiūlymą remdamasi trimis įstatyminėmis bazėmis: 37 (žuvininkystės politika) bei 175 (aplinkos politika) straipsniais ir 300 straipsnio 2 dalies 2 punktu, siekdama suformuoti poziciją, kurią Bendrijos vardu patvirtins institucija, įkurta laikantis susitarimo, po to, kai ta institucija galės priimti teisines pasekmes turinčius sprendimus.13) Siūlomas Tarybos sprendimas skirstomas į dvi dalis , kadangi laukiami Konvencijos pakeitimų pasiūlymai bus taikomi aplinkos bei žuvininkystės politikai ir nė vieno iš jų negalima laikyti pagrindiniu ar vyraujančiu, o kito – šalutiniu, antraeiliu ar netiesioginiu tikslu.14) Be to, TBMK sprendimai, kuriais siekiama pakeisti Konvencijos priedą, turi teisinių pasekmių , kadangi jie įsigalioja per nustatytą laikotarpį ir jų nereikia ratifikuoti[13]. Bendrija negali inicijuoti ir atlikti vidaus procedūrų savo pozicijai suformuoti tik po to, kai kitos TBMK narės pateikia pakeitimų pasiūlymus, kadangi juos reikia pateikti ne vėliau kaip likus 60 dienų iki kito TBMK susitikimo. Be to, kadangi siūlomas Bendrijos tikslas yra nepritarti iniciatyvoms, kuriomis siekiama nutraukti komercinės banginių medžioklės moratoriumą, Taryba jau gali suformuluoti Bendrijos poziciją.15) Be to, Bendrija taip pat turėtų pritarti tiems priedo pakeitimams, kuriais siekiama sukurti banginių draustinius, ir prieštarauti pasiūlymams pakeisti TBMK darbo tvarkos taisykles, jeigu jais norima išplėsti slapto balsavimo sistemos taikymo sritį, nes tai prieštarautų Orhuso konvencijos, prie kurios Bendrija ir jos valstybės narės yra prisijungusios, tikslams, visų pirma jos 3 straipsnio 7 daliai.PasiūlymasTARYBOS SPRENDIMASnustatantis poziciją, kuri turi būti priimta Europos bendrijos vardu Tarptautinės banginių medžioklės komisijos susitikimuoseEUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 37 straipsnį ir 175 straipsnio 1 dalį kartu su 300 straipsnio 2 dalies antrąja pastraipa,atsižvelgdama į Komisijos pasiūlymą[14],kadangi:(1) EB sutarties 174 straipsnio 1 dalyje teigiama, kad vienas iš Bendrijos aplinkos politikos tikslų – remti tarptautinio lygio priemones, skirtas regioninėms arba pasaulinėms aplinkos problemoms spręsti.(2) Visos banginių būrio gyvūnų rūšys išvardytos Direktyvos 92/43/EEB dėl natūralių buveinių ir laukinės faunos bei floros apsaugos (Buveinių direktyvos)[15] IV priede. Todėl visos banginių rūšys griežtai saugomos nuo tyčinio trikdymo, gaudymo ar žudymo Bendrijos vandenyse. Ta pačia direktyva taip pat draudžiama laikyti, transportuoti, parduoti ar mainyti gamtoje sugautus šių rūšių egzempliorius.(3) Tarybos reglamentu (EB) Nr. 338/97 dėl laukinės faunos ir floros rūšių apsaugos kontroliuojant jų prekybą[16], kuriuo EB įgyvendinamos Nykstančių laukinės faunos ir floros rūšių tarptautinės prekybos konvencijos (CITES) nuostatos, draudžiama banginių būrio gyvūnus įvežti į Bendriją visų pirma komerciniais tikslais[17].(4) Pagal bendrąją žuvininkystės politiką (BŽP), biologinių jūrų išteklių apsauga priklauso išimtinei Bendrijos kompetencijai[18].(5) EB banginių politika Bendrijos vandenyse nebus veiksminga , jeigu ji nebus remiama nuosekliais pasaulinio masto veiksmais.(6) Tarptautinė banginių medžioklės komisija (TBMK) yra kompetentinga tarptautinė organizacija, atsakinga už banginių rūšių išsaugojimą ir valdymą pasauliniu mastu. Ji įkurta pagal 1946 m. pasirašytą Tarptautinę konvenciją dėl banginių medžioklės reguliavimo (toliau – Konvencija). Konvencijos tikslas yra „užtikrinti banginių rūšių veiksmingą apsaugą ir valdymą, siekiant tinkamos banginių medžioklės pramonės plėtros“. Už narystę TBMK atsakingos šalių vyriausybės. TBMK narėmis yra 20 Europos Sąjungos valstybių[19]. Europos Bendrijai suteiktas tik stebėtojos statusas, jai TBMK atstovauja Komisija.(7) Komercinė banginių medžioklė buvo nutraukta 1986 m. laikantis moratoriumo, kuriam pritarė dauguma TBMK priklausančių šalių. Pagrindinės banginių medžioklei pritariančios šalys nuosekliai protestuoja prieš moratoriumą ir toliau medžioja banginius, jų teigimu, moksliniams ar kitiems išimtiniams tikslams.(8) TBMK veikia pagal Konvencijos priedą, kuris reguliuoja banginių medžioklę visame pasaulyje. Konvencijos priedas laikomas sudėtine jos dalimi. Jis saisto šalis ir jame pateikiamos išsamios banginių medžioklės taisyklės, kuriomis siekiama užtikrinti banginių išteklių išsaugojimą ir jų naudojimą.(9) Pasiūlymai dėl sprendimų pakeisti TBMK patvirtintą Konvencijos priedą gali turėti teisinių pasekmių ir paveikti Bendrijos politikos bei teisės aktų tikslų, susijusių su banginių būrio gyvūnais, įgyvendinimą. Kai kuriais reguliariai svarstyti kiekviename TBMK susitikime pateikiamais pasiūlymais siekiama reguliuoti banginių medžioklę nustatant kvotas ir taikant administracines priemones arba įsteigti banginių draustinius. Šiais klausimais reikalaujama aiškios Bendrijos pozicijos.(10) Valstybės narės pagal EB sutarties 10 straipsnį yra įsipareigojusios laikytis lojalaus bendradarbiavimo principo ir negali prisiimti Bendrijos teisės aktų nuostatose neapibrėžtų įsipareigojimų, kurie galėtų turėti neigiamos įtakos Bendrijos taisyklėms arba pakeistų jų taikymo sritį.(11) Kadangi Bendrija yra stebėtoja, jos poziciją turi patvirtinti Taryba, o išreikšti – valstybės narės, veikdamos kartu ir laikydamosi Bendrijos interesų.(12) Būsimuosiuose TBMK susitikimuose Bendrija ir valstybės narės turėtų glaudžiai bendradarbiauti, užtikrindamos, kad bet kokie Konvencijos ir jos priedo pakeitimai atitiktų Bendrijos politikos ir su banginiais susijusių teisės aktų tikslus,NUSPRENDĖ:1 straipsnisBendrijos pozicija TBMK susitikimuose grindžiama šio sprendimo priedu. Ją išreiškia valstybės narės, veikdamos kartu ir laikydamosi Bendrijos interesų.2 straipsnisJei yra tikimybė, kad nauja mokslinė ar techninė informacija, pateikiama prieš TBMK susitikimą arba jame, gali pakeisti 1 straipsnyje nurodytą poziciją, arba kai vietoje pateikiami pasiūlymai dėl klausimų, kurie neaptariami Bendrijos pozicijoje, tuomet dėl tokio pasiūlymo suformuluojama suderinta pozicija, įskaitant formulavimą vietoje, dar iki tol, kol toks pasiūlymas pateikiamas balsuoti.Priimta BriuselyjeTarybos varduPirmininkas[…]PRIEDAS1) Pagrindinis Europos bendrijos tikslas, susijęs su TBMK, yra užtikrinti veiksmingą tarptautinę banginių apsaugos reguliavimo sistemą.2) Atsižvelgdamos į bet kokią būsimą peržiūrą ir į atitinkamas aplinkybes valstybės narės, veikdamos kartu ir laikydamosi Bendrijos interesų, suformuluoja tokią poziciją dėl pasiūlymų, susijusių su TBMK sprendimais:a) pasipriešinti bet kokiam pasiūlymui pakeisti Konvencijos priedą, jei tokio pasiūlymo pasekmė būtų visiškas arba dalinis moratoriumo dėl komercinės banginių medžioklės nutraukimas;b) remti pasiūlymus pakeisti priedą, jei jais siekiama sukurti banginių draustinius;c) remti pasiūlymus pratęsti tradicinę pragyventi skirtą banginių medžioklę su sąlyga, kad tai nebus daroma atitinkamų išteklių apsaugos sąskaita ir kad tokia medžioklė bus leidžiama tik tinkamai atsižvelgus į atsargumo principą bei į Mokslinio komiteto konsultacijas;d) remti pasiūlymus, kuriais siekiama visapusiškai išnagrinėti visą banginių medžioklės veiklą, atliekamą pagal įvairias teisines Konvencijos nuostatas, įskaitant banginių medžioklę mokslo tikslais;e) remti pasiūlymus, atitinkančius Bendrijos poziciją, suformuluotą pagal Nykstančių laukinės faunos ir floros rūšių tarptautinės prekybos konvenciją (CITES) ir kitus tarptautinius susitarimus, kurių šalis yra EB;f) remti pasiūlymus dėl Gamtosaugos komiteto veiklos pratęsimo ir pasiūlymus spręsti mažų banginių būrio gyvūnų apsaugos klausimus;g) remti pasiūlymus, kuriais skatinama rinkti mokslinius duomenis taikant nežalingus metodus ir atlikti mokslinius banginių populiacijų išsaugojimo tyrimus;h) prieštarauti pasiūlymams pakeisti TBMK darbo tvarkos taisykles, jeigu jais norima išplėsti slapto balsavimo sistemos taikymo sritį.[1] Direktyva 92/43/EEB dėl natūralių buveinių ir laukinės faunos bei floros apsaugos, OL L 206, 1992 7 22, p. 7.[2] OL L 61, 1997 3 3, p. 1.[3] Be to, Tarybos reglamentu (EEB) 348/81 dėl banginių arba kitų banginių būrio gyvūnų produktų importo bendrųjų taisyklių leidžiama importuoti išvardytus produktus, tik jeigu jie nėra naudojami komerciniams tikslams.[4] Komisijos komunikatas Tarybai ir Europos Parlamentui „Teminė jūrų aplinkos apsaugos ir išsaugojimo strategija“, COM(2005) 504 galutinis.[5] Europos Parlamento ir Tarybos direktyvos, nustatančios Bendrijos veiksmų jūrų aplinkos politikos srityje pagrindus, pasiūlymas, COM(2005) 505 galutinis.[6] Žr. Bylos C-141/78 [1979] Rink. p. 2923, 6 punktą ir Bylos C-804/79, [1981] Rink. p. 1045, 17 punktą.[7] Žr. EB sutarties 32 straipsnio 3 dalį.[8] OL L 358, 2002 12 31, p. 59.[9] Žr. Tarybos sprendimą 2005/938/EB dėl Susitarimo dėl tarptautinės delfinų apsaugos programos patvirtinimo Europos bendrijos vardu, OL L 348, 2005 12 30, p. 26.[10] Žr. Tarybos reglamentą (EB) 973/2001, nustatantį tam tikras tolimos migracijos žuvų rūšių išteklių apsaugos technines priemones, OL L 137, 2001 5 19, p. 1 , Tarybos reglamentą (EB) 1936/2001, nustatantį tam tikrų tolimos migracijos žuvų rūšių žvejybos kontrolės priemones, OL L 263, 2001 10 3, p. 1, ir Reglamentą 1967/2006 dėl žuvų išteklių tausojančio naudojimo Viduržemio jūroje valdymo priemonių, OL L 36, 2007 2 8, p. 6 .[11] Tarybos sprendimo, kuriuo Komisijai suteikiamas įgaliojimas Bendrijos vardu derėtis dėl protokolo, iš dalies keičiančio Tarptautinę konvenciją dėl banginių medžioklės reguliavimo, pasiūlymas, Vašingtonas, 1946 m. gruodžio 2 d., COM (92)316.[12] Airija, Austrija, Belgija, Čekija, Danija, Graikija, Ispanija, Italija, Jungtinė Karalystė, Kipras, Liuksemburgas, Nyderlandai, Portugalija, Prancūzija, Slovakija, Slovėnija, Suomija, Švedija, Vengrija, Vokietija.[13] Žr. Konvencijos V straipsnio 3 pastraipą, pagal kurią Konvencijos priedo pakeitimai tampa privalomi Konvencijos šalims per devyniasdešimt dienų, nebent jos pareiškia prieštaravimą.[14] OL C […], […], p. […].[15] OL L 206, 1992 7 22, p. 7.[16] OL L 61, 1997 3 3, p. 1.[17] Be to, Tarybos reglamentu (EEB) 348/81 dėl banginių arba kitų banginių būrio gyvūnų produktų importo bendrųjų taisyklių leidžiama importuoti išvardytus produktus, tik jeigu jie nėra naudojami komerciniams tikslams.[18] Žr. Bylos C-141/78 [1979] Rink. p. 2923, 6 punktą ir Bylos C-804/79, [1981] Rink. p. 1045, 17 punktą.[19] Austrija, Belgija, Kipras, Čekija, Danija, Suomija, Prancūzija, Vokietija, Graikija, Vengrija, Airija, Italija, Liuksemburgas, Nyderlandai, Portugalija, Slovakija, Slovėnija, Ispanija, Švedija, Jungtinė Karalystė.